อร่อยสไตล์กวางตุ้ง ส่อง 3 เมนูเด็ดกว้านสิ่วกี่เจริญกรุง ติ่มซำเลอค่า
ออกตัวก่อนว่า เพิ่งมาเที่ยวย่านเจริญกรุงเป็นครั้งแรก เดินเที่ยวอยู่ดีๆ ก็เกิดหิวขึ้นมา ลองมองหาร้านอาหาร ก็เห็นของกินริมทางหน้าตาดีอยู่หลายร้าน แต่มีเพื่อนแนะนำลายแทงมาว่าให้มาลองชิมอาหารจีนกวางตุ้งแถวๆ ตลาดน้อย เออ ก็ดีเหมือนกันนะ อยากลองอาหารสไตล์กวางตุ้งมานานแล้ว,งั้นไม่รอช้า ,ไทยรัฐออนไลน์, จะพาคุณไปชิมเมนูเด็ดของภัตตาคาร กว้านสิ่วกี่ หาไม่ยากเพราะร้านอยู่ติดริมถนน จากถนนเจริญกรุงเดินตรงมาทางเจริญกรุง 23 ร้านกว้านสิ่วกี่ จะอยู่ทางซ้ายมือใกล้กับธนาคารกรุงเทพ สาขาตลาดน้อย,ส่วนจะมีเมนูไหนถูกใจคุณบ้าง ตามมาดู,1. ติ่มซำคำโต,ที่นี่เขามีทีเด็ดอยู่ที่ติ่มซำ มีทั้งแบบนึ่งและแบบทอด โดยเขาจะบริการแบบมีรถเข็นเสิร์ฟให้เลือกที่โต๊ะได้เลย ราคาไม่แพงนัก ได้ติ่มซำชิ้นใหญ่เครื่องแน่น เต็มปากเต็มคำ ส่วนใหญ่จะเน้นไปทางไส้หมูสับ กุ้ง เนื้อปู เป็นต้น,เราลองสั่งมาทานก็หลายเข่ง เช่น ขนมจีบกุ้ง ขนมจีบปู ฮะเก๋ากุ้ง ขาไก่ตุ๋น ซี่โครงอ่อนหมูตุ๋น เผือกหิมะทอด เกี๊ยวทอด หมูสับกุ้งพันข้าวโพดอ่อน เป็นต้น รสชาติดี ไส้เด้งดึ๋งอร่อยฉ่ำนุ่มลิ้น ไม่กระด้าง ทานคู่กับซอสเปรี้ยวจิ๊กโฉ่ว,2. บะหมี่เป็ดกวางตุ้ง,จานนี้ถือเป็นจานเด็ดของทางร้านเช่นกัน โดยเขาทำเส้นบะหมี่ไข่เอง ทำให้ได้เส้นบะหมี่สดใหม่ทุกวัน เหนียวนุ่ม ไม่เละ เส้นเล็กๆ ทานอร่อย ส่วนเป็ดย่างก็หอมอร่อย เนื้อแน่น ชิ้นใหญ่เต็มคำ รสชาติถือว่าอร่อยนะ แต่ก็มีความมันพอสมควร ใครที่ไม่ชอบความมันระดับนี้อาจจะเลี่ยนได้,3. โกยซีหมี่กวางตุ้ง,เป็นเส้นบะหมี่ทอด ราดหน้าด้วยน้ำราดหน้ารสชาติคล้ายๆ กระเพาะปลา มีเนื้อไก่ หน่อไม้ ถั่วงอก ปรุงมารสกลมกล่อม เสิร์ฟมาบนจานเปลขนาดใหญ่ เราว่าทานได้ประมาณ 3-4 คนเลย ราคาก็ตามขนาดจาน (ฮา) แต่โดยรวมก็อร่อยอีกเช่นกันจ้า
ออกตัวก่อนว่า เพิ่งมาเที่ยวย่านเจริญกรุงเป็นครั้งแรก เดินเที่ยวอยู่ดีๆ ก็เกิดหิวขึ้นมา ลองมองหาร้านอาหาร ก็เห็นของกินริมทางหน้าตาดีอยู่หลายร้าน แต่มีเพื่อนแนะนำลายแทงมาว่าให้มาลองชิมอาหารจีนกวางตุ้งแถวๆ ตลาดน้อย เออ ก็ดีนะ
ภัตตาคารกว้านสิ่วกี่,เจริญกรุง,ตลาดน้อย,ติ่มซำร้านกว้านสิ่วกี่,ร้านติ่มซำอร่อย